Anders: ‘n Paranormale Liefdesverhaal (Afrikaans Edition) – myAfrikaans
Price: Check Price	Amazon.com Price (as of Aug 11, 2020 4:44 pm - Details)
Veearts Karlia Roux is anders. Nie omdat sy ‘n vrou is en ‘n veearts is nie—ook nie omdat sy die dogter is van een van die mees welgestelde mense in Suid-Afrika nie. Nee, sy is anders omdat sy kan doen wat meeste ander mense nie kan nie. Sy is ‘n Empaat met ’n uitgebreide talent vir beide mens en dier. Karlia leef al daarmee saam vandat sy ‘n kleuter is en alhoewel dit moeilik is, funksioneer sy goed genoeg in die normale samelewing.
Wanneer hierdie talent egter verder ontwikkel en sy skielik mense se gedagtes ook kan lees, vrees sy dat die samelewing haar in ‘n gestig gaan opsluit soos wat met haar ma gebeur het. Daarvoor sien sy nie kans nie en sy vlug na ‘n afgeleë plaas in die Kalaharie waar niemand haar ken nie en menslike kontak beperk is.
Wanneer Karlia egter vreemde diere op die plaas begin sien en met sodanige diere begin praat, besef sy dat sy nooit weer in normale samelewing sal aanpas nie. Maar dinge is nie so eenvoudig nie en haar eie familie en kwesbare hart dwing haar om ‘n keuse te maak tussen wat haar hart wil hê en oorlewing.